مکزیک-ده پرزیدنت سئچکی‌لرینده 48 فایز سئچیجی سسی توپلایان سول کوالیسیون قوه‌لرین‌دن پرزیدنت‌لیگه نامیزد آندرس مانوئل لوپز اوبرادور قالیب گلدی.
اها‌لی سایی 130 میلیونا یاخین‌لاشان و 89 میلیون‌دان آرتیق سئچیجی‌نین اولدوغو لاتین امریکا اؤلکه‌سی مکزیک-ده  سئچیجی فال‌لیغی 62 فایز اولوب.
اوبرادورون اوچ رقیبی‌نین هر بیری اونو سئچکی‌لرده قالیب گلمه‌سی موناسیبتیله تبریک ائدیب. اونلاردان بیری – خوزه آنتونیو مید مغلوبیتینی اعتراف ائدیب. او، لوپئس اوبرادورا اوغورلار آرزولاییب.
اوبرادورون رقیب‌لرین‌دن ریکاردو آنایا 27، خوزه آنتونیو مئاده  17، جامه رودریگز کالرون ایسه 6 فایز سئچی‌سی سسی توپلاییب.
آرتیق بیر سیرا دؤولت باشچی‌لاری، او جمله‌دن امریکا پرزیدنتی دونالد ترامپ، هابئله ونزوئلانین دؤولت باشچی‌سی نیکولاس مادورو لوپز اوبرادورو سئچکی‌لرده قالیب گلمه‌سی موناسیبتیله تبریک ائدیب.
